Sacrosancte ecclesie Sancti Vincentii martiris que est fundata infra muros Matisconis quam domnus Geraldus ad regendum habere videtur. Igitur ego Arbertus et uxor mea Aia cogitantes casum humane fragilitatis et ut pius et misericors Dominus animas nostras eripere dignetur de penis inferni, propterea donamus ad ipsam casam Dei aliquid ex rebus nostris que sunt site in pago Matisconensi, in agro Fusciacensi, in villa Alburnaco; hoc est curtilus cum vinea que terminatur a mane terra Sancti Verani, a medio die de ipsa hereditate, a sero similiter, a cercio ad heres Eldenert. Infra istos terminos ipsas res ad ipsam casam Dei donamus, eo tenore ut rebus quas pater meus et mater mea in ipsa villa dederunt Sancto Vincentio et ipsas quas modo donamus ad ipsam casam Dei diebus vite nostre teneamus sub censu, id est annis singulis, festivitate Sancti Vincentii cum stipulatione subnixa. Si quis vero donationem istam contradixerit, auri libram componat. S. Arberti qui donationem istam fieri et firmare rogavit. S. Aie. S. Hocmani. S. Pontionis. S. Gaufredi presbiteri. S. Emmonis. S. Vuicart.